
aerogel.o vice // aerojelo ,/ {16 ma di junio 2014}. 

gel.o {16 ma di junio 2014} [Kem.] Koloido jeleatra konsistanta 
ek liquido dispersita en solido [AFHI gel | G Gel | R 
rejib]. 



gol.o {16 ma di junio 2014} [Sport.] En certena sportala ludi 
(futbalo, *handbalo, hokeo, edc), enirigo di balono aden 
specala strukturo retizita [AI goal | F but | G Tor | HI 
gol | Irete | Rron]. 

hamburger.o. {16 ma di junio 2014} Ronda loncho ek triturita 
karno, fritita o grilita, ordinare kondimentizita o garnita 
per plura ingredienti (mayonezo, kechupo, lonchi tomata, 
onyona, fromaja, edc), ofte pozita inter du ronda lonchi 
ek specale lejera pano e tale manjata kom sandwicho [AFI 
hamburger, A burger | G Hamburger | H hamburguesa 
| RraMdyprep]. 

hardwar.o {16 ma di junio 2014} [Inf.] La tota materiala parto 
di *komputerala sistemo [AHI hardware | F materiel 
informatique | G Hardware | R annapaTypa]. 

hoke.o {16 ma di junio 2014} [Sport.] Komuna nomo di diversa 
sporti en qui du esquadi esforcas lansar disko o bulo 
aden Tadversa goluyo impulsante ol per J-forma bastoni, 
exemple: gazon-hokeo, glacio-hokeo, rul-hokeo, subaqua 
hokeo [AFHI hockey | G Hockey | RxoKKeh]. 

ideogram.o. {16 ma di junio 2014} Desegnuro o simbolo 
reprezentanta nociono od ideo, quale en Chiniana 
skriburo [A ideogram, ideograph | F ideogramme | G 
Ideogramm | H ideograma | I ideogramma | R 
MAeorpaMMa]. 

kartun.o. {16 ma di junio 2014} Rakonto o naraco konsistanta 
ek serio de desegnuri, ordinare dispozita bendatre ed ofte 
provizita per texto (komenti, dialogi, edc) insertita en buli 
o buxi super, sub o en la imaji [A comic strip, strip 



cartoon, cartoon | F bande dessinee | G Comic | H 
comic | I fumetto | Rkomwkc]. 

kechup.o. {16 ma di junio 2014} Sauco ek tomati, vinagro, 
sukro, salo e diversa spici [AFHI ketchup | G Ketchup | 
Hketchup | RKeTuyn]. 

klon.o {16 ma di junio 2014} [Biol.] 1 Ensemblo de DNA- 
fragmenti, celuli od individui havanta identa genaro pro 
decendar per genal manipulado del sama original DNA- 
fragmento, celulo od individuo. 2 Singla DNA- 
fragmento, celulo od individuo de ta ensemblo. 3 [Inf.] 
Preciza imituro de *komputeral programo od aparato di 
altra firmo, ordinare plu chipa kam la originalajo. [AF 
clone | G (1-2) Klon; (3) Nachahmung, Clone | H clon | I 
clone | Rkjioh]. 

komputer.o {15 ma di oktobro 2014} [Inf] Elektronikal 
aparato qua traktas datumi ed exekutas plura taski segun 
instrucioni o programizo [A computer | F ordinateur | G 
Computer | H ordenador, computadora | I computer | 
R KOMntiOTep]. 

komunitat.o. {15 ma di oktobro 2014} 1 Grupo de personi 
vivanta kune e/o unionita da komuna interesti, valori, 
bezoni, religio, nacionaleso e.c. 2 [Biol.] Grupo de 
organismi qui vivas ed interagas en la sama cirkumajo [A 
community | F communaute | G Gemeinschaft | H 
comunidad | I comunita | R coo6iu;ecTBo]. 

lift.o. {15 ma di oktobro 2014} Aparato qua movas personi o 
kargaji inter etaji di edifico [A lift, (US) elevator | F 
ascenseur | G Aufzug, Lift | H ascensor | I ascensore | 
R jincjar]. 



logotip.o. {15 ma di oktobro 2014} Desegnuro o skriburo 
uzata kom simbolo por firmo, societo, edc [AFI logo | F 
logotype | G Logo | HI logotipo | RnoroTnn]. 

marsupi.o {15 ma di oktobro 2014} [Biol.] Abdominala pelo- 
posho che la femini di grupo de primitiva mamiferi, qua 
kontenas la mameti e shirmas la yuni dum la unesma 
kresko-tempo pos lia nasko [A marsupial pouch, AF 
marsupium | F poche marsupiale | G Marsupium, 
Beutel | H bolsa marsupial, HI marsupio | R cyMKa]. 
REM. MARSUPIAL- cesis existar kom aparta radiko. 

maskot.o. {15 ma di oktobro 2014} Persono, objekto o (plu 
ofte) bestio uzata kom simbolo od emblemo di grupo de 
personi, institucuro, evento, edc [A mascot | FI mascotte 
| G Maskottchen, Maskotte | H mascota | RMacKOT]. 

maus.o {15 ma di oktobro 2014} [Inf.] Aparato elektronikala 
kapabla sendar impulsi a komputero talmaniere ke a 
movo di olu korespondas altra movo analoga di 
indikatoro flechoforma sur la skreno, nomata // apuntilo ,/ 
[A mouse | F souris | G Maus | H mouse | I mouse | R 

KOMm>iOTepHa5i Mbinib]. 

misil.o. {15 ma di oktobro 2014} [Mil.] Exploziva projektilo su- 
propulsanta e direktebla [AFI missile | G Rakete, 
Flugkorper | H misil | R peaKTHBHbin CHapMfl; paKeTa]. 

motel.o. {15 ma di oktobro 2014} Hotelo por automobileri [A 
motel | F motel | G Motel | H motel | I motel, autostello 
| R MOTejib]. 

movement.o. {15 ma di oktobro 2014} Ensemblo de agi ed 
esforci koordinata da grupo de personi qui volas atingar 



skopo partikulara, precipue en domeno social, kultural, 
artal o politikal [A movement | F mouvement | G 
Bewegung | H movimiento | I movimento | R 
flBTCKeHwe]. REM. Vorto sempre plu ofte uzata, vice la 
tilnuna MOVADO. 

mustach.o. {15 ma di oktobro 2014} Labio-barbo [AF 
moustache, (US) mustache | G Schnurrbart | H bigote, 
mostacho | I baffi, mustacchi | Rycbi]. 

nazi.a. {15 ma di oktobro 2014} Koncernanta la Germana 
Nacional-Socialista Laborista Partiso (1920-1945). nazi.o, 
nazi.ist.o. Membro di ta partiso [AG Nazi | FHI nazi | I 
nazista | RHaipicT]. 

next.a. {25 ma di oktobro 2014} Maxim proxime sequanta ye 
spaco, tempo od ordino [A next | F prochain, suivant | G 
nachste | H siguiente, proximo | I prossimo, seguente, 
venturo, successivo | R 6jin^cahmnh; coceflHnh]. 

okur.ar {25 ma di oktobro 2014} ( ntr .) 1 Esar trovebla od 
experiencebla en certena loko o dum certena periodo: ta 
vorto okuras en multa lingui \ tala trafik-acidenti okuras ofte 
ca-sezone \ nivo-tempesti okuras en nordala landi \ oxigeno 
okuras naturale en l'atmosfero dil Tero \ se on kontas la okuri 
di singla vorto en sat longa texto. 2 Venar aden la mento o 
pensado di ulu: nova idei okuras a lu dum ke lu skribas \ ne 
mem okuris ad el exkuzar su \ to nultempe okuris a me! [A to 
occur | F (1) se produire, se presenter, se rencontrer; (2) 
venir a l'esprit; (~o) (1) occurrence | G (1) geschehen, 
vorkommen, stattfinden; (1,2) einfallen; (~o) (1) 

Okkurrenz | H (1) ocurrir; (2) ocurrirse | I (1) occorrere, 
succedere, avvenire; (2) venir in mente | R (1) cjiyuaTbcn, 



npOMCXOflMTb; (2) npMXOflWTb b ronoBy, npMXO^MTB Ha 

yM]. 

opcion.o {25 ma di oktobro 2014} 1 Singla de plura selektebla 
elementi, projeti, ag-manieri, edc. 2 [Fin.] Darfo komprar 
o vendar ulo segun certena kondicioni en certena tempo- 
spaco: exekutar opciono [AF option | G (1) Wahl; (2) 
Option | H opcion | I opzione | R (1) BBidop; (2) 
onn,MOH]. 

pedikur.ar {25 ma di oktobro 2014} (tr.) Sorgar o flegar la pedi 
di ulu. pedikur.o. Tala ago [AI pedicure | F pedicure | G 
Pediktire, Fufipflege | H pedicura | R ne^MKiop]. > 
MANIKURAR (anke oficala). 

pliz {25 ma di oktobro 2014} ( interjeciono ) = "Me pregas vu pri 
lo". Ol esas formulo di politeso uzata kande on 
demandas ulo de ulu. REM. Ol korespondas a "voluntez" 
ma postulas altra konstrukto plu fluanta, kurta, komoda 
e direta, nam on uzas la volitivo direte pri la chefa verbo, 
exemple: "Voluntez apertar la fenestro" = "Pliz apertez la 
fenestro" [A please | F s'il vous plait | G bitte | H por 
favor | I per favore | R no^canyMCTa ]. 

podkast.o {25 ma di oktobro 2014} [Inf] *Audio~ o *video- 
dokumento publikigita che + Interreto per la RSS- 
protokolo, tale ke la uzanti povas abonar kanalo ed 
automate recevar nova dokumenti [AFHI podcast | F 
balado | G Podcast | RnoflKacT]. 

posterior.a. {25 ma di oktobro 2014} Posa o dopa ye tempo, 
spaco od ordino (Ant. ANTERIORA, anke oficala) [AH 
posterior | F posterieur | G spaterer; nachherig | I 
posteriore | R nocneAyioiiiiMM; 3a#HMw]. 



quoniam. {25 ma di oktobro 2014} Konjunciono kauzala 
signifikanta "esante ke, konsiderante ke, donite ke, 
egarde ke": quoniam tu timas esar male aceptata , ne vizitez lu 
! quoniam tua desfortuno ne havas remedio , tolerez ol kun 
pacienteso [A since, as, seeing that, inasmuch as, 
considering | F puisque, depuis que, du moment que, vu 
que, etant donne que, comme | G da, in Anbetracht 
dessen dass | H pues que, ya que, puesto que, visto que, 
como | I poiche, giacche, dal momento che, visto che, 
dato che, siccome | R nocmnbKy, TaK KaK | L quoniam]. 
REM. QUONIAM enduktas kauzo, motivo, cirkonstanco 
konocata (Latine: causa cognita), dum ke PRO KE expozas 
e revelas la kauzo determinanta di ul evento: quoniam el 
esis nefidela [konstato], il ahandonis el \ il abandonis el, pro 
ke [expliko] el esis nefidela \ quoniam tu promisis irar, irez \ 
quoniam tu esas hike , helpez me \ quoniam to plezas a ni e 
detrimentas nulu , pro quo renuncar lo? \ quoniam nun ne 
pluvas , me quik ekiros e rapide marchos , nam me ne havas 
parapluvo , pro ke me perdis ol hiere. 

recikl.ar {25 ma di oktobro 2014} (tr .) 1 Traktar materio ne 
plus uzata o ne plus uzebla, por krear nova uzebla 
materio: reciklar jurnali, vitra boteli, plastika vazi \ reciklebla 
materio \ reciklerio por papero. 2 Obtenar per traktado nova 
uzebla materio ek materio ne plus uzata o ne plus uzebla: 
kuverti ek reciklita papero \ boteli ek reciklita vitro [A to 
recycle | F recycler | G recyceln, rezyklieren | H reciclar 
| I riciclare | R pen,nKjinpOBaTb, noBTOpHO 
HcnonB30BaTB, yTHJiH3HpOBaTB | E recikligi]. recikl.o, 
reciklad.o. Tala traktado [A recycling | F recyclage | G 



Recycling, Rezyklierung | H reciclaje | I riciclaggio | R 
nepepa6oTKa otxoaob]. 

resurs.o. {25 ma di oktobro 2014} Singla del elementi, moyeni, 
richaji, havaji, edc (material o figural) quin on disponas 
por kontentigar bezono od entraprezar ulo: la aqua resursi 
di lando \ uzar omna resursi di la linguo [A resource | F 
ressource | G Mittel, (~i) Ressourcen | H recurso | I 
risorsa | R (~i) pecypcbi, cpe^CTBa, 3anacBi]. 

rugbi.o {25 ma di oktobro 2014} [Sport.] 1 Nomo di sporto en 
qua du esquadi ek 15 homi esforcas portar ovala balono 
trans Fadversa golo-lineo o pedfrape lansar ol super la 
horizontala stango di lua H-forma goluyo. 2 Komuna 
nomo di plura varianti di ta sporto, kun esquadi min 
granda e kelke diferanta reguli [AFHI rugby | G Rugby | 
R per6n]. 

sit.o. {25 ma di oktobro 2014} Loko material o virtuala ube 
situesas kozi od eventaji. REM. Ol esas tre utila precipue 
en la senco di loko virtuala relatanta Finterreto: // ret-sito // , 
ube la formo // ret-situo ,/ antee uzita ne semblas tre apta, 
nam la situo esas "la situar" en certena loko, ne la loko 
ipsa, nek la kozo situata ("situajo") [A site | F site | H 
sitio | I sito]. 

situacion.o. {4 ma di novembro 2014} Ensemblo de 
circonstanci o kondicioni qui afektas ulu od ulo en 
certena instanto o periodo: ekonomiala, politikala situaciono 
di lando \ la situaciono dil Ido-movemento [AF situation | G 
Lage, Situation | H situacion | I situazione | R 
cnTyan;TTH]. REM. SITUESO koncernas nur pozeso en ca o 



ta loko: la mala SITUACIONO ekonomiala di Portugal ne 
konsequas de lua SITUESO (inter Atlantiko e Hispania). 

skan.ar {4 ma di novembro 2014} (tr .) Explorar la tota surfaco 
di ulo (texto, objekto, korpo, regiono, edc) per aparato 
uzanta radio-faski (lumala, elektronala, X-ala, edc), 
elektromagnetala ondi, ultrasoni, edc, por obtenar 
informi pri ol ed/o produktar imajo (dijitala, 
televizionala, edc) de ol [A to scan | F scanner | G 
scannen | H escanear | I scandire, scannerizzare, 
scansionare | R CKaroipOBaTb]. 

softwar.o {4 ma di novembro 2014} [Inf] Ensemblo de 
programi e procedi exekutanta certena taski en 
komputerala sistemo [AHI software | F logiciel | G 
Software | R nporpaMMHoe odecneueHne]. 

sponsor.ar {4 ma di novembro 2014} (tr .) Subvencionar evento 
(ordinare sportal, kultural o ciencal) po la darfo reklamar 
ulo dum ol [A to sponsor | F sponsoriser | G sponsorn | 
H patrocinar | I sponsorizzare | R cnoHcnpOBaTb]. 

steward.o. {4 ma di novembro 2014} Oficisto qua sorgas 
voyajanti en treno o (plu ofte) en aviono, precipue per 
adportar a li drinkaji e nutrivi. steward.in.o. Muliero qua 
exekutas ta ofico [A stewardess | F hotesse de l'air | G 
Flugbegleiterin, Stewardess | H azafata, auxiliar de 
vuelo, (Amer.) aeromoza | I hostess, assistente di volo, 
assistente di bordo | R 6opTnpOBOAHHn,a, CTioapAecca | 
E stevardino]. steward.ul.o. Viro qua exekutas ta ofico 
[AFI steward | G Flugbegleiter, Steward | H azafato, 
auxiliar de vuelo, (Amer.) aeromozo | I assistente di 
volo, assistente di bordo | R 6opTnpoBOflHHK]. 



supermerkat.o. {4 ma di novembro 2014} Granda butiko 
ofranta nutrivi, drinkaji, menajala vari, edc, ube la 
kompranti prenas ipse la vari de tabuli, ordinare aden 
korbi od ajuroza manuala chareti, e pagas li an kasi 
plasizita an la ekireyo [AI supermarket | F supermarche 
| G Supermarkt | H supermercado, super | I 
supermercato | R cynepMapKeT]. 

ultim.a {4 ma di novembro 2014} ( lit .) La maxim lasta [A last 
| F dernier | G letzt | H ultimo | I ultimo | R 
nocjieflHnh]. 

valut.o {4 ma di novembro 2014} [Ekon.] Pekunio cirkulanta 
en ula lando o banko-sistemo [A currency | F devise | G 
Valuta, Wahrung | H divisa | I valuta | RBajuoTa]. 

volebal.o {4 ma di novembro 2014} [Sport.] Sporto en qua du 
esquadi sis-homa, plasizita amba-latere di pendanta reta 
bendo, esforcas igar balono transirar la reto e falar adsur 
Fadversa agro, impulsante ol per la manui o (min ofte) 
per la kapo [A volleyball | F volley-ball | G Volleyball | 
H voleibol, voleibol, balonvolea, voley | I pallavolo, 
volley | R Bojiendoji]. 

xenofobi.o. {4 ma di novembro 2014} Desfido, timo, antipatio 
od odio a homi o kozi stranjera [A xenophobia | F 
xenophobie | G Fremdenfeindlichkeit, Xenophobie | HI 
xenofobia | I senofobia | R KceHocJjodnH]. 

zip.o. {4 ma di novembro 2014} Klozilo por vesti, saki, edc, 
konsistanta ek du paralela rangi de denteti metala o 
plastika, intrikebla od desintrikebla per intershovo di 
mov-peco tirata per tenilo: zip-klozar, zip-apertar vesto [AI 
zip, A zip-fastener, (US) zipper | F fermeture a glissiere. 



fermeture eclair | G Reissverschluss | H cremallera, 
(Amer.) cierre, cierre eclair | I cerniera lampo, chiusura 
lampo | R mojihmh (3acTe)KKa)]. 

zo.o. {4 ma di novembro 2014} Parko ube vivas ed expozesas 
al publiko exotika bestii [A zoo | F zoo | G Zoo | H zoo 
| I zoo | RsoonapK | Por zoo | Nedzoo]. 


Ek Oficala Komunikilo numero 1 dil 16 ma di junio 2014, Oficala 
Komunikilo numero 2 dil 15 ma di oktobro 2014, Oficala 
Komunikilo numero 3 dil 25 ma di oktobro 2014 ed Oficala 
Komunikilo numero 4 dil 4 ma di novembro 2014. 



